Яркі прыклад такіх умацаванняў мы сустракаем за некалькі кіламетраў ад Сталовічаў — ля вёскі Старыя Войткавічы. На беразе Шчары праглядаецца парослы дрэвамі схіл, увесь лес навокал якога прарэзаны старымі акопамі. Гэта той самы Балотны пагорак, пра які згадваюць нямецкія дакументы, апісваючы жорсткія баі 1916 года. Тады вышыня некалькі разоў пераходзіла з рук у рукі, і зямля тут літаральна набрыняла крывёй.